[ca] Els esdeveniments únics o inesperats provoquen que els nivells d'incertesa política i econòmica augmenten, generant inseguretat en els inversors, que es trasllada als mercats financers i conseqüentment, acaben afectant els rendiments de les empreses. El desenvolupament de l'anàlisi quantitativa i la proliferació de dades financeres han aconseguit que puguem investigar millor que mai els efectes de la incertesa en els mercats. Per això, aquesta tesi pretén contribuir a l'estudi d'esdeveniments únics de caràcter social i polític, com ara referèndums, eleccions o fins i tot pandèmies, mesurant i explicant el seu impacte borsari. En concret, realitzem tres anàlisis de rendiments anormals en els mercats de capitals espanyol, europeu i mundial. Per això recorrem a la literatura de l'estudi d'esdeveniments, recuperant i actualitzant el mètode d'equacions aparentment no relacionades, un model d'equacions simultànies els principals avantatges de les quals són que té en compte com es relacionen els actius entre si, proporcionant proves més fiables, i que permet realitzar contrastos d'hipòtesis conjuntes mitjançant restriccions lineals. Addicionalment, els esdeveniments polítics i socials es caracteritzen perquè generen una gran dispersió en els rendiments, la qual cosa vol dir que no afecten a totes les accions per igual. A partir dels rendiments anormals obtinguts i mitjançant anàlisis de tall transversal, intentem determinar quines característiques van poder causar que unes empreses es veren més perjudicades que unes altres, tractant així de quantificar la seua exposició al risc derivat de l'esdeveniment. Resumint, analitzem estadísticament els rendiments borsaris obtinguts després d'un esdeveniment extrem per a determinar la seua rellevància i després identifiquem quins elements agreugen o disminueixen l'impacte. Recorrent a l'anterior esquema presentem l'estudi de tres successos únics que formen el nucli d'aquesta investigació: el capítol 1 és un estudi del mercat borsari espanyol després del fallit intent d'independència de Catalunya, en el capítol 2 s'exposa una anàlisi de tres mercats europeus després de la inesperada arribada de la ultradreta als seus respectius governs, i en el capítol 3 un estudi a nivell global dels efectes de la pandèmia del COVID-19. Els nostres resultats suggereixen l'existència d'efectes negatius sobre les cotitzacions després dels esdeveniments, directament relacionats amb l'increment en la incertesa política i econòmica. Bons exemples són els resultats en el mercat continu espanyol després del referèndum il·legal a Catalunya o en la borsa de Milà després de la formació del govern de la Lliga i del Moviment 5 Estreles. També podem destacar les reaccions tan desiguals que trobem davant un mateix esdeveniment i la identificació de característiques que expliquen parcialment el perquè d'aquestes diferències. Per exemple, la localització de l'empresa o el seu nivell d'internacionalització després de l'intent d'independència català, la relació de l'empresa amb la Unió Europea durant les negociacions de govern de l'extrema dreta, o el nivell de competitivitat del país o la seua desigualtat d'ingressos després de l'esclat del COVID-19. El nostre treball contribueix al camp de les finances amb l'anàlisi quantitativa de tres casos insòlits i de gran rellevància, però, a més, aportem factors econòmics i financers concrets que poden ajudar institucions i professionals a reduir la seua exposició al risc en futurs successos.

[en] One-off or unexpected events cause levels of political and economic uncertainty to rise, generating investor uncertainty, which spills over into financial markets and consequently affects company returns. The development of quantitative analysis and the proliferation of financial data have made it possible to investigate the effects of uncertainty in markets better than ever before. Therefore, this dissertation aims to contribute to the study of unique social and political events, such as referendums, elections or even pandemics, by measuring and explaining their stock market impact. Specifically, we conduct three analyses of abnormal returns in the Spanish, European and global capital markets. To do so, we draw on the event study literature, recovering and updating the method of seemingly unrelated regressions, a simultaneous equations model whose main advantages are that it considers how assets are related to each other, providing more reliable tests, and that it allows for joint hypothesis testing by means of linear restrictions. In addition, political and social events are characterised by a large dispersion in returns, meaning that they do not affect all stocks equally. From the abnormal returns obtained and using cross-sectional analysis, we try to determine which characteristics may have caused some companies to be more adversely affected than others, thus trying to quantify their exposure to the risk derived from the event. In short, we statistically analyse the stock market returns following an extreme event to determine their significance and then identify which elements aggravate or diminish the impact. Using the above framework, we present the study of three single events that form the core of this research: chapter 1 is a study of the Spanish stock market after the failed attempt at independence in Catalonia, chapter 2 is an analysis of three European markets after the unexpected arrival of the far-right in their respective governments, and chapter 3 is a global study of the effects of the COVID-19 pandemic. Our results suggest the existence of negative price effects following the events, directly related to the increase in political and economic uncertainty. Good examples are the results in the Spanish continuous market after the illegal referendum in Catalonia or in the Milan stock market after the formation of the government of La Liga and the 5 Star Movement. We can also highlight the vastly different reactions to the same event and the identification of characteristics that partially explain the reasons for these differences. For example, the location of the firm or its level of internationalisation after the Catalan independence attempt, the relationship of the firm with the European Union during the far-right government negotiations, or the level of competitiveness of the country or its income inequality after the outbreak of COVID-19. Our work contributes to the field of finance with the quantitative analysis of three extraordinary and highly relevant cases, but we also provide specific economic and financial factors that can help institutions and professionals to reduce their risk exposure in future events.